Čitanje pod krošnjama

 Gradska knjižnica i čitaonica Vinkovci ponudila nam je zanimljiv izlet – čitati pod krošnjama! Pozvani su svi knjigoljupci i otišli smo u Lenije zajedno čitati pjesme,legedne i mitove pod visokim krošnjama starih stabala. Knjižničarka nam je pročitala što znači riječ *knjiga*. Knjige su naš kozoms - imaju dušu za sve nas ljude.

 Ujedinjeni su narodi proglasili 2010. godinu Međunarodnom godinom biološke raznolikosti s motom *Biološka raznolikost za razvoj*. Biološka raznolikost - uvjet našeg postanka na zemlji. Knjige prirode su knjige koje uranjaju u život ljudski, opisuju ga i osvjetljavaju na najbolji mogući način. Knjige prolaze kroz eone povijesti čovječanstva putuju k nama čitateljima,ususret našoj neutaživoj znatiželji i žeđi za novim doživljajima i spoznajama. Dobra knjiga ima ključ za svako srce i širom otvorena vrata za sve koje žele ući u njezin svijet. Ona ima dušu za sve nas ljude. Bez nje bismo bili beznadno siromašni duhom, oblikovana je umom i srcem darovitih pojedinaca. Knjiga s lakoćom prolazi iz stoljeća u stoljeće, bez napora putuje vremenom i prostorom.

 Ovo su rečenice iz proslova koji je napisala naša Vinkovčanka Katica Čorkalo Jemrić koja trenutno živi u Zagrebu. Dok je puhao hladan jesenski vjetrić, nas je grijalo čitanje predivnih, kratkih priča ,legenda, mitova i pjesmica. Grijao nas je zvuk gitare i smijeh koji je privlačio poglede znatiželjnih prolaznika. U ugodnu društvu i uz dobru knjigu brzo su prošla ta tri sata. Sat po sat, mjesec po mjesec pod zvijezdama ili krošnjama, dogodine s novim motivom...a do tada – knjigu u ruke!

 Anđela Strahonja i Josipa Baliban, učenice 7. c